पाएं अपने शहर की ताज़ा ख़बरें और फ्री ई-पेपरडाउनलोड करें
बारी को लेकर हुए हंगामे के बीच मंगलवार को 18 प्लस से अधिक के 143 लोगों ने वैक्सीनेशन की पहली डोज लगवाई। वैक्सीनेशन को लेकर सुबह से ही चारकुतुब पीएचसी पर भीड़ जुटने लगी। स्थिति के बिगड़ने पर पुलिस को मोर्चा संभालना पड़ा। स्वास्थ्य विभाग ने पीएचसी में वैक्सीन लगाने तो शुरू कर दी है, लेकिन जरूरी सुविधाएं उपलब्ध नहीं हैं।
चारकुतुब के प्राइमरी हेल्थ सेंटर में बिना किसी वेटिंग एरिया, ऑब्जर्वेशन रूम व बिना एईएफआई रूम के वैक्सीन लगाई जा रही है। वैक्सीन रूम न होने के कारण यहां पर वैक्सीन लगवाने वालों के लिए लंबी लाइन लगी मिली। रजिस्ट्रेशन काउंटर पर फोन नंबर व आधार कार्ड से रजिस्ट्रेशन चेक किया जाता है। इसके बाद सीधा वैक्सीन के लिए भेज दिया जाता है।
वैक्सीन के बाद 30 मिनट तक बाहर बैठने के लिए कहा जाता है। 18 से 44 वर्ष तक की आयु के लिए शहर में अभी केवल चार कुतुब स्थित पीएचसी में ही वैक्सीन लग रही है। वैक्सीन लगने के लिए युवाओं में काफी जोश भी दिख रहा है। जिसके चलते यहां पर वैक्सीन लगवाने वालों के लिए लंबी लाइन लग रही है। लेकिन जगह ज्यादा न होने के कारण सोशल डिस्टेंसिंग का पालन नहीं हो रहा। वेटिंग रूम के नाम पर पीएचसी के बाहर टेंट लगा रखा है। यहीं लोग बारी का इंतजार करते हैं।
चार कुतुब पीएचसी पर लगी युवाओं की लंबी लाइन
चार कुतुब स्थित पीएचसी पर वैक्सिनेशन के दौरान हंगामा हो गया। अपनी बारी के इंतजार में लाइन में खड़े युवकों ने दूसरे युवकों को अंदर जाते देखा तो हंगामा कर दिया। हंगामा होने की जानकारी के बाद पुलिस ने मौके पर पहुंच कर लोगों को शांत करवाया। उनका कहना था कि वह लाइन में लगकर अपनी बारी का इंतजार कर रहे हैं, जबकि अन्य सीधे अंदर जाकर वैक्सीन लगवा रहे हैं। महिला थाना की एसएचओ पुष्पा सिहाग मौके पर पहुंची और लोगों को शांत कराया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn